קית' רניירי

קית' אלן רניירי (באנגלית: Keith Allen Raniere; נולד ב-26 באוגוסט 1960)<ref></ref> הוא מנהיג כת אמריקאי שהורשע בשורה של מעשי סחיטה ושחיתות וכן בסחר בבני אדם, עבירות מיניות והונאה. רניירי הוא אחד המייסדים של הכת "נקסיום" שבתחילה הציגה עצמה כתוכנית שיווק רשתי המתמקדת בעזרה עצמית ומציעה קורסים בהתפתחות אישית ובסיסה באולבני, ניו יורק. הכת פעלה החל מ-1998 ועד 2018 ומנתה כ-700 חברים וביניהם סלבריטאים ואנשי העשירון העליון.<ref name=":0"></ref><ref name=":1"></ref><ref></ref> בתפקידו בנקסיום, רניירי כונה "החלוץ" ("Vanguard").<ref name=":2"></ref>

מספר רב של אנשים בעלי שם בתחום הדת, החוק והסוציולוגיה תיארו את נקסיום ככת.<ref></ref><ref name=":3"></ref><ref></ref><ref></ref> מומחים לבריאות הנפש וכן חוקרי כתות כדוגמת , דיאן בנסקוטר ו כינו את רניירי כמנהיג כת ששולט על מאמיניו בכוחניות בעזרת מניפולציות.<ref></ref><ref name=":0" /><ref name=":1" /> מספר נשים טענו שהן חוו התעללות מינית על ידי רניירי, כשלוש נשים אף היו קטינות בזמן ביצעו המעשים.<ref name=":2" />

בשנת 2018, דיווחים שעוסקים בהתעללות הקשורים לארגון סתרים הפועל בתוך נקסיום בשם "דוס" או "הנדר" הובילו למעצרו של רניירי וחמישה חברים נוספים בנקסיום.<ref name=":2" /><ref></ref><ref name=":3" />. ב-19 ביוני 2019, חבר המושבעים בבית המשפט בניו יורק פסק שרניירי אשם באינוס קטין, סחר במין וקיום עבודות כפייה בתוך הכת.<ref></ref><ref name=":4"></ref> בית המשפט קיבל את עדותן של יותר ממאה נשים ובהן תיאורי מעשיו של רניירי.<ref></ref><ref></ref> ב-27 באוקטובר 2020, השופט פסק את עונשו של רניירי: מאסר של 120 שנה וקנס בשווי 1.75 מיליון דולר.<ref></ref><ref></ref>

== ילדות מוקדמת ==
רניירי נולד ב-26 באוגוסט 1960 בברוקלין, ניו יורק והוא בנם היחיד של ג'יימס רניירי (1932–2020), מנהל פרסום במקצועו ושל ורה אושיפקו (1931–1978) שהייתה מדריכת ריקודים סלוניים.<ref name=":5"></ref><ref></ref> כשרניירי היה בן 5, משפחתו עברה להתגורר ב וכאשר היה בן 8, הוריו נפרדו.<ref></ref><ref></ref>

רניירי למד בבית הספר התיכון בסופרן עד כיתה ט' ולאחר מכן עבר לבית הספר ברוקלנד קאונטי בפרבר . רניירי סיים את לימודיו התיכוניים ביוני 1978, חודשיים לפני יום הולדתו ה-18. כמבוגר, רניירי סיפר שהוא קרא את ספרו של אייזק אסימוב "המוסד האחר" בגיל 12 והודה שהספר השפיע על עבודתו בנקסיום.<ref></ref> בשנת 1982, רניירי סיים את לימודיו במכון הפוליטכני רנסלר עם ממוצע ציונים של 2.26 (שווה ערך ל-"בלתי מספיק" בישראל), אף על פי שהוא כמעט ונשר מהמוסד והחמיץ מספר רב של שיעורים.<ref></ref> רניירי הועסק כמתכנת מחשבים ב.<ref></ref>

בשיחה עם חברה של אביו ועם שותפתו העסקית לשעבר, ברברה בוצ'י, היא תיארה את השינוי שחל ברניירי: "[ג'יימס] סיפר לקית' כמה מוכשר וכשרוני הוא היה. והוא אמר שזה היה בדיוק כמו מתג שהוזז. בכך, בין לילה, [רניירי] התייחס לעצמו כישו [וחשב] שהוא מרומם מאדם, כאילו הוא קדוש. [ג'יימס] אמר שהמשפט הזה חלחל באופן מידי לראשו של רניירי".<ref name=":6"></ref> לפי דבריה של בוצ'י, אמו של רניירי דיווחה שהיא "שמעה עשרות נשים צעירות... מתקשרות לבית, ושרניירי... אמר לכל אחת את אותו הדבר: אני אוהב אותך. את מיוחדת, את חשובה, את היחידה בחיי ואני אוהב אותך". ורה (אמו של רניירי) הוסיפה: "הוא אמר את זה לכל הבנות. הוא שיקר בבירור כי אף אחת מהן לא הייתה מיוחדת!".<ref name=":6" />

ביוני 1988, העיתון "" באולבני דיווח שרניירי שייך עצמו לארגון "" לאחר שזכה בניקוד גבוה בבחינה של מייסד "Mega Society", : בחינה המורכבת מ-48 שאלות הבודקת את מנת המשכל של הנבחנים שפורסמה בירחון "" באפריל 1985. אף על פי שהמבחן זכה לביקורות קוטלות מכיוון שלא נתמך על ידי אנשי מקצוע בתחום. ספר השיאים של גינס משנת 1989 (המהדורה האחרונה שכללה בתוכה קטגוריה הבודקת את מנת המשכל) תיאר את "Mega Society" כ-"האחווה הכי אקסקלוסיבית שמקדשת חברים בעלי מנת משכל גבוהה" ומהדורת הספר משנת 1989 כללה את רניירי, מרילין ווס סוואנט ואריק הארט כחברים בעלי מנת המשכל הכי גבוהה בארגון.<ref></ref>

== קריירה ==
במהלך שנות ה-80, רניירי הועסק על ידי חברת השיווק הרשתי "".<ref name=":5" /> בשנת 1990, רניירי הקים חברת שיווק רשתי משלו וקרא לה בשם "Consumers' Buyline Inc." (או CBI בקיצור),<ref name=":7"></ref> מועדון לקוחות שמציע ללקוחותיו הנחות בחנויות שונות בתמורה לגיוס של חברים חדשים.<ref name=":8"></ref> במהלך פגישת שיווק, רניירי הכיר אישה בשם טוני נטלי,<ref name=":9"></ref> שיחד עם בעלה דאז הפכה לאשת מכירות מובילה בארגון.<ref name=":9" /> נטלי ובנה עברו להתגורר ב, ניו יורק במטרה להיות קרובים לרניירי. לאחר מכן, נטלי התגרשה וזמן מה לאחר מכן החלה לצאת עם רניירי למשך שמונה השנים הבאות.<ref name=":9" />

בשנת 1993, CBI החלה לקרוס וצוותי חקירות מ-20 מדינות פתחו בחקירה נגד החברה. מערכת המשפט במדינת ניו יורק הגישה תביעה נגד הארגון וכינתה אותו "תרמית פירמידה".<ref name=":10"></ref> בשנת 1994, רניירי הקים חברה חדשה בשם "National Health Network", שמטרתה היא מכירת ויטמינים בכמויות מסחריות.<ref></ref> החברה קרסה 3 שנים לאחר פתיחתה.<ref></ref> בשנת 1996, רניירי חתם על הסדר טיעון במסגרתו החקירה נגד CBI הופסקה.<ref name=":8" /> מבלי להודות באשמה, רניירי הסכים לשלם קנס בשווי 40 אלף דולר.<ref name=":10" /> בסופו של דבר, רניירי שילם רק 9,000 דולר למדינה, אף על פי שנטען ששוויו של רניירי עומד על מיליון דולר. רניירי הצהיר שאין ביכולתו לשלם את שאר הקנס.<ref name=":10" /> הסדר הטיעון מנע מרניירי לגייס או לקדם חברים חדשים לארגון ובית המשפט הכריז על הארגון כתרמית.<ref name=":8" />

== נקסיום ==

=== הקמה ===
בשנת 1998, נטלי פגשה את , שהייתה במקצועה אחות, מומחית להיפנוזה ול-NLP. נטלי סיפרה לאחר מכן:

רניירי וזלסמן הקימו ביחד תוכנית להכשרת מנהלים (באנגלית: Executive Success Programs או ESP בקיצור) שנועדה להעניק ללקוחותיה כלים לשיפור עצמי.<ref name=":5" /><ref name=":11"></ref> מספר שנים לאחר מכן, התכנית שינתה את שמה לשם "נקסיום".<ref name=":6" /> רניירי, שאימץ את הכינוי "החלוץ" כמחווה למשחק הווידאו האהוב עליו, תיאר את הכינוי כ-"השמדתו של האויב מחזקת את כוחו של האדם".<ref></ref> רוב שיטות הלימוד בנקסיום התבססו על שיטות הלימוד של איין ראנד, שהייתה אחת הסופרות האהובות על רניירי.<ref name=":5" /><ref name=":11" />

כבר ב-2003 נרשמו לשיעורי הארגון כ-3,700 אנשים, בהם סטיבן קופר, מנכ"ל חברת האנרגיה אנרון, איש העסקים הקנדי-יהודי אדגר ברונפמן ובנותיו ו, השחקניות האמריקאיות גרייס פארק ולינדה אוונס ואף אנה כריסטינה פוקס, בתו של נשיא מקסיקו לשעבר, ויסנטה פוקס ועוד מספר אנשים.<ref name=":7" /><ref name=":10" /><ref></ref>

=== טענות למאפייני כת של החברה ===
ב-2003 תבעה נקסיום את מכון רוס בטענה כי התבצעה הפרת זכויות יוצרים בגין פרסום קטעי תוכן מתוך המדריך שלהם בשלושה מאמרים שנכתבו ופורסמו על ידי חוקר הכתות ריק אלן רוס ופורסמו באתר האינטרנט שלו.<ref></ref><ref></ref> רוס העלה באתרו לצד הפרסומים הערכת פסיכיאטר שכינה את המשטר של הארגון כ"שטיפת מוח".<ref></ref>

באוקטובר 2003, פרסם המגזין "פורבס" מאמר ביקורתי על נקסיום ורניירי.<ref></ref> על פי המגזין ואניטי פייר, בנקסיום ציפו לסיקור חיובי, והיו מוטרדים במיוחד מדבריו של ברונפמן, שאמר ל"פורבס" כי הוא מאמין שנקסיום היא כת, וכי הוא מוטרד מ"ההשקעה הרגשית והפיננסית" של בנותיו קלייר ושרה ברונפמן בארגון.<ref></ref> בשנת 2006, פרסם פורבס מאמר על האחיות ברונפמן, בו צוין כי נטלו מסגרת אשראי להלוואת 2 מיליון דולר לארגון, הניתנות לפירעון באמצעות אימונים אישיים והתייעצויות טלפוניות עם זלצמן. מאמר אחר שפורסם ב"פורבס", בשנת 2010, דן בכישלונות של השקעות ועסקאות נדל"ן של האחיות ברונפמן, שנעשו בעצתו של רניירי.<ref></ref> באותה עת גם עיתון העסקים הישראלי, "גלובס", ביקש את תגובתו של אדגר ברונפמן למעורבות בנותיו בכת כביכול, אך הוא הכחיש ואמר: "הכל בולשיט".<ref></ref> בנוסף דיווח העיתון "ניו יורק פוסט" כי הוא מחזיק סרטון מ-2009, המציג את רניירי מדבר עם קבוצת נשים החברות בארגון, שהתעמתו עמו לפני שעזבו את הקבוצה, והוא אמר להם בתגובה: "כבר קרה שדאגתי למותם של אנשים בגלל אמונותי – או בגלל אמונותיהם".<ref></ref>

בשנת 2006, בעקבות עזיבתה של השחקנית הקנדית קריסטין קרוק את "נקסיום" זמן קצר לאחר הצטרפותה, נסעה זלצמן לוונקובר שבקנדה וגייסה את השחקנית האמריקנית אליסון מאק.<ref></ref> מאק נשארה והפכה לפעילה בכת, ואף שכנעה את הוריה ללמוד חלק מהקורסים שהציעה חברת הקש של הכת. ב-2011 עברה מאק לקלפיטון פארק שבניו יורק כדי להיות קרובה לבסיס הראשי של הכת באולבני.

בשנת 2008, על פי החשד, האחיות ברונפמן לחצו על סטיבן הרביטס, איש אמונו של אביהן, לבקש מתובע מחוז אלבני דייוויד סוארס, מושל ניו יורק אליוט שפיצר, והתובעת הכללית של ניו ג'רזי אן מילגרם, להתחיל בחקירות פליליות בנוגע לגורמים ועיתונאים המבקרים את פעילות הארגון. על פי הדיווחים, נקסיום שמרה תיקים עם מידע על סוארס, שפיצר, היועץ הפוליטי רוג'ר סטון והסנאטור האמריקאי צ'אק שומר, בארגז במרתף ביתה של ננסי זלצמן. נקסיום פיתחה לעצמה מוניטין של רדיפה אגרסיבית אחרי מבקרים ועריקים שעזבו את שורותיה, כולל שימוש בהתדיינות משפטית כדי להעניש את מבקריו של רניירי, הארגון או שיטות האימון שלו.

=== חשיפת הארגון בתקשורת ===
ביוני 2017, דיווח העיתונאי החוקר פרנק פארלאטו, אודות "דומינוס אובססיבוס סורוריום" – DOS (Dominus Obsequious Sororium), "אחוות סודית" שקמה בשנת 2015 במסגרת נקסיום, שבה החברות נקראו שפחות. על גופן היה מוטבע כיתוב בו נראים ראשי התיבות של קית רניירי (KR) או אליסון מאק (AM ועוד קו מיותר), הוטלה עליהן ענישה גופנית מצד "אדוניהן", והן נדרשו לספק תמונות עירום שלהן או מידע על מעשה פלילים שהן עשו כדי שהדבר ישמש כ"בטוחה" נגדן במקרה ויחליטו להעיד או לפעול כנגד הכת. טענותיו של פארלאטו חוזקו על ידי מאמר שנכתב לאחר מכן, באוקטובר 2017, בניו יורק טיימס.

נציגי אכיפת החוק טענו כי חברי הכת נאלצו להיות חלק ממעגל של עבדות מינית.<ref></ref>

שרה אדמונדסון, שחקנית קנדית, סיפרה כי עזבה את נקסיום לאחר שמאק הכניסה אותה לאחווה הסודית במרץ 2016, בביתה באלבני. אדמונדסון טענה כי המשתתפות בטקס החניכה, עמדו בעירום, כשהן מוחזקות על ידי מאק ושלוש נשים נוספות, והרופאה הקשורה לארגון, דניאל רוברטס, הטביעה חותם על גופן באמצעות אזמל מנתחים.<ref></ref> ב-15 בדצמבר 2017 שודרה בתוכנית התחקירים "20/20", ברשת ABC, כתבת תחקיר שכללה ראיונות עם חסידי נקסיום לשעבר, כולל אדמונדסון וקתרין אוקסנברג, שטענה כי בתה נמצאת בסכנה בגלל הארגון. כמה חברים לשעבר דיווחו על ניצול כלכלי ומיני בידי מנהיגי נקסיום.<ref></ref>

=== התביעה הפלילית ===
במרץ 2018 רניירי נעצר והוגש נגד כתב אישום בהאשמות הקשורות לארגון, בהם סחר במין, קשירת קשר לסחר במין וקשירת קשר לביצוע עבודת כפייה,<ref name=":12"></ref> הוא נעצר במקסיקו והוחזק במעצר בניו יורק לאחר שהתייצב בבית המשפט הפדרלי שבפורט וורת' בטקסס.<ref></ref> בכתב האישום נטען כי רניירי אילץ לפחות אישה אחת לקיים איתו יחסי מין, אישה שאילצה את חברות הכת לעבור את טקס ההטבעה המסורתי של הכת.<ref></ref><ref></ref> הפרקליט, ריצ'רד דונוג טען כי רניירי "יצר חברה סודית של נשים שקיים איתן יחסי מין, הטביע עליהן את ראשי התיבות של שמו ואף סחט אותן באיומים שישחרר את המידע האישי והרגיש ביותר שלהן".<ref name=":13"></ref> זמן קצר לאחר מעצרו של רניירי פשטו כוחות המשטרה על ביתה של ננסי זלצמן.<ref name=":13" />

ב-20 באפריל 2018, נעצרה גם אחת מבכירות הארגון, השחקנית אליסון מאק והוגש נגד כתב אישום עם האשמות דומות לאלו של רניירי. לטענת התובעים, מאק גייסה נשים לחברה של רניירי ואז לכת עצמה ואף אילצה אותן לקחת לקיים יחסי מין עם רניירי. עוד נטען כי מאק היא הבכירה ביותר בארגון לאחר רניירי.<ref></ref><ref></ref><ref></ref> פחות משבוע לאחר מכן, מאק שוחררה בערבות של 5 מיליון דולרים והוחזקה במעצר בית עם הוריה בקליפורניה.<ref></ref> ב-4 במאי הודה רניירי באשמה.<ref name=":12" />

ביולי 2018, קלייר ברונפמן שוחררה בערבות של 100 מיליון דולר, לאחר שנעצרה במסגרת החקירה של הכת. ב-30 בספטמבר 2020, היא נידונה ל-81 חודשי מאסר על חלקה בפעילות הכת, ברונפמן הודתה בהאשמות נגדה.

במרץ 2019, הודתה גם זלצמן באשמת קשירת קשר למעשה פלילי, וכן בקשירת קשר לסחיטה.<ref></ref><ref></ref> עוד באותו החודש הודתה מאק גם באשמת סחיטה.<ref></ref> ביוני 2021 נידונה מאק ל-3 שנות מאסר.

המשפט הפדרלי של רניירי החל ב-7 במאי 2019. וב-19 ביוני 2019 הוא הורשע בסחיטה באיומים, בסחר בנשים ובעבודות כפייה, הלבנת כספים ואחזקת חומרים פורנוגרפיים פדופיליים. באוקטובר 2020, הוא נידון ל-120 שנות מאסר.<ref name=":4" />

בינואר 2020 הוגשה בניו יורק תביעה פדרלית נגד רניירי וכ-14 ממקרוביו על ביצוע ניסויים פסיכולוגיים בלתי חוקיים על חברי הכת והתעללות פיזית, רגשית וכלכלית בהם.<ref></ref>

== הערות שוליים ==

קטגוריה:פושעים פליליים אמריקאים